Hei, denne artikkelen er over ett år gammel og kan inneholde utdatert informasjon

(Dagbladet): Det bekrefter administrerende direktør i Molde, Øystein Neerland.

- En av våre spillere er anmeldt. Det foreligger to ulike forklaringer rundt hendelsesforløpet. Spilleren sier selv at han ikke har begått en straffbar handling. Det er en stor belastning å komme opp i en slik situasjon, sier Neerland til Dagbladet.

Politistasjonssjef Per Karstein Røv forteller til Romsdal Budstikke, som omtalte saken først, at etterforskningen kan være avsluttet innen kort tid:

- Vi er kommet relativt langt i forhold til de avhørene vi skal ta, så det er ikke sikkert det vil gå så lang tid før saka er ferdig etterforsket. Politiet opplyser at det fortsatt gjenstår avhør av flere.

Vakthavende jurist i Møre og Romsdal politidistrikt ønsker ikke å uttale seg om saken til Dagbladet i fredag kveld.

Har du tips til saken? Ta kontakt med Dagbladet på 2400 eller ring 2400 0000. Du kan også sende epost til 2400@db.no

- En belastning

Etter det Dagbladet erfarer ble spilleren anmeldt før midten av mai.

Romsdal Budstikke skriver at hendelsen skal ah skjedd i en leilighet i Molde. Flere var til stede i leiligheten på det aktuelle tidspunktet. Molde-spilleren og kvinnen skal være jevngamle, skriver avisa.

Dagbladet har vært i kontakt med vedkommendes advokat, Øyvind Panzer Iversen.

- Han benekter at det har skjedd noe straffbart, og ser fram til at politiet blir ferdig med å etterforske saken.

- Hvordan tar vedkommende det?

- Dette er selvfølgelig en belastning, sier Panzer Iversen til Dagbladet.

Fornærmedes bistandsadvokat Mads Jenset vil ikke kommentere saken, med henvisning til at etterforskningen er i en innledende fase.

- Politiet må få styre informasjonsflyten på dette stadiet, sier han til Dagbladet.



Spiller under etterforskningen

Ole Gunnar Solskjær sier til Romsdal Budstikke at vedkommende kommer til å spille fotball mens saken etterforskes:

- Jeg forholder meg til det han forklarer til klubben. Dette er en påkjenning for spilleren, men vi må overlate til politiet å gjøre jobben sin og etterforske saken ferdig. Vi vil gjøre en ny vurdering av dette dersom det skulle bli en sak ut av anmeldelsen, sier Solskjær.

Administrerende direktør Neerland forklarer:

- Han er ikke dømt, og derfor er det naturlig at han spiller. Så må få politiet få gjøre jobben sin.